I.

Az 1030/2002/EK tanácsi rendeletben megállapított egységes formátum szerint kiállított tartózkodási engedélyek — ID1. kártya formátumú tartózkodási engedély „letelepedési igazolás” formájában a harmadik országok állampolgárai tartózkodási engedélye egységes formátumának megállapításáról szóló, 2002. június 13-i 1030/2002/EK tanácsi rendeleten alapuló együttes fellépésekkel összhangban (Ausztriában 2003. január 1-jétől 2005. december 31-ig állították ki). — Matrica formátumú tartózkodási engedély a harmadik országok állampolgárai tartózkodási engedélye egységes formátumának megállapításáról szóló, 2002. június 13-i 1030/2002/EK tanácsi rendeleten alapuló együttes fellépésekkel összhangban (Ausztriában 2005. január 1-jétől 2005. december 31-ig állították ki). — ID1. kártya formátumú tartózkodási engedély „letelepedési engedély” (Niederlassungsbewilligung), „családtag” (Familienangehörige), „huzamos tartózkodási engedély – EU” (Daueraufenthalt-EG), „családtag huzamos tartózkodási engedélye” (Daueraufenthalt-Familienangehöriger) és „tartózkodási engedély” (Aufenthaltsbewilligung) formájában a harmadik országok állampolgárai tartózkodási engedélye egységes formátumának megállapításáról szóló, 2002. június 13-i 1030/2002/EK tanácsi rendeleten alapuló együttes fellépésekkel összhangban (Ausztriában 2006. január 1-jétől állítják ki). A „tartózkodási engedély” (Aufenthaltsbewilligung) megnevezést ki kell egészíteni a kibocsátás céljával. A „tartózkodási engedély” (Aufenthaltsbewilligung) megnevezés a következő célokból bocsátható ki: vállalaton belüli áthelyezés (ICT), kiküldetéses munkaerő, önálló vállalkozó, a nem önálló munkavállalás különleges esetei, tanuló, önkéntes szociális munkás, családegyesítés. Vállalaton belüli áthelyezés céljából (ICT és mobile ICT) „tartózkodási engedélyt” (Aufenthaltsbewilligung) 2017. október 1-jétől állítanak ki. „Hallgató” (Student), „önkéntes” és „kutató mobilitása” kategóriák számára „tartózkodási engedélyt” (Aufenthaltsbewilligung) 2018. szeptember 1-je óta állítanak ki. A „hallgató” (Studierender) tartózkodási engedélyt (Aufenthaltsbewilligung) 2018. augusztus 31-ig állították ki. A „letelepedési engedély” (Niederlassungsbewilligung) megnevezés további részletek nélkül, illetve a következő célokból bocsátható ki: munkavállalás kivételével és hozzátartozó. 2017. október 1-jétől „kutató”, „művész” vagy „önfoglalkoztatáson kívüli különleges esetek” kategóriák számára is kiállítható „letelepedési engedély” (Niederlassungsbewilligung). A „letelepedési engedély” (Niederlassungsbewilligung) megnevezésű tartózkodási engedélyt „kulcsfontosságú munkaerő”, „korlátlan” és „korlátozott” kategóriában Ausztriában 2011. június 30-ig állították ki. A „huzamos tartózkodási engedély – EU” (Daueraufenthalt-EG), valamint a „családtag huzamos tartózkodási engedélye” (Daueraufenthalt-Familienangehöriger) megnevezésű tartózkodási engedélyeket Ausztriában 2013. december 31-ig állították ki. A letelepedésről és tartózkodásról szóló törvény 69a. paragrafusa céljára szolgáló „tartózkodási engedélyt” (Aufenthaltsbewilligung) Ausztriában 2013. december 31-ig állították ki. „Tartózkodási engedélyt” (Aufenthaltsbewilligung) rotációs munkaerő, művészek és kutatók részére is kiállítottak 2017. szeptember 30-ig. — ID1. kártya formátumú „piros-fehér-piros kártya” (Rot-Weiß-Rot-Karte), „piros-fehér-piros kártya plusz” (Rot-Weiß-Rot-Karte plus) és „kék EU kártya” (Blaue Karte EU) a harmadik országok állampolgárai tartózkodási engedélye egységes formátumának megállapításáról szóló, 2002. június 13-i 1030/2002/EK tanácsi rendeleten alapuló együttes fellépésekkel összhangban (Ausztriában 2011. július 1-jétől állítják ki). — „Huzamos tartózkodási engedély – EU” (Daueraufenthalt-EG) a harmadik országok állampolgárai tartózkodási engedélye egységes formátumának megállapításáról szóló, 2002. június 13-i 1030/2002/EK tanácsi rendeleten alapuló együttes fellépésekkel összhangban (Ausztriában 2014. január 1-jétől állítják ki). — A menekültügyi törvény [AsylG] (Bundesgezetzblatt I. 100/2005) 55. paragrafusának (1) bekezdése vagy az 56. paragrafusának (1) bekezdése szerint kiállított „Tartózkodási jog plusz” („Aufenthaltsberechtigung plus”) engedélyek összhangban vannak a letelepedésről és tartózkodásról szóló törvény [NAG] (Bundesgesetzblatt I. 38/2011.) 41a. paragrafusa (9) bekezdésének és 43. paragrafusa (3) bekezdésének korábbi rendelkezéseivel. Ausztriában 2014. január 1-jétől állították ki. — A menekültügyi törvény [AsylG] (Bundesgezetzblatt I. 100/2005) 55. paragrafusának (2) bekezdése vagy az 56. paragrafusának (2) bekezdése szerint kiállított „Tartózkodási jog” (Aufenthaltsberechtigung) engedély megfelel a letelepedésről és tartózkodásról szóló törvény [NAG] (Bundesgesetzblatt I. 38/2011.) 43. paragrafusa (3) és (4) bekezdése szerint kiadott, korábbi „letelepedési engedélynek” (Niederlassungsbewilligung). Ausztriában 2014. január 1-jétől állították ki. — A menekültügyi törvény [AsylG] (Bundesgesetzblatt I. 100/2005.) 57. paragrafusa szerinti „különleges védelemre jogosultaknak kiállított tartózkodási engedély” (Aufenthaltsberechtigung aus besonderem Schutz) megfelelően átülteti a nemzeti jogba a harmadik országok emberkereskedelem áldozatává vált vagy az illegális bevándorlás megkönnyítésére irányuló cselekményektől érintett, a hatáskörrel rendelkező hatóságokkal együttműködő állampolgárai részére kiállított tartózkodási engedélyről szóló, 2004. április 29-i 2004/81/EK tanácsi irányelv rendelkezéseit. A korábbi rendelkezés a letelepedésről és tartózkodásról szóló törvény [NAG] (Bundesgesetzblatt I. 38/2011.) 69a. paragrafusának (1) bekezdése volt. Ausztriában 2014. január 1-jétől állították ki.